**ELŐTERJESZTÉS**

**Szombathely Megyei Jogú Város Oktatási és Szociális Bizottságának**

**2016. április 19-i ülésére**

**Javaslat**

**a TOP-6.9.1-15 pályázati felhívás keretében a szociális város-rehabilitáció újabb ütemének megvalósítására irányuló pályázattal kapcsolatos döntések meghozatalára**

A Kormány 1143/2016. (III.21.) Korm. határozatában döntött a Terület- és Településfejlesztési Operatív Program (TOP) éves fejlesztési keretének módosításáról, amely döntéssel lehetővé vált egyes TOP felhívások keretösszegeinek növelése. A Nemzetgazdasági Minisztérium a döntés nyomán arról tájékoztatta a megyei jogú városokat, hogy az integrált területi programjaikban (ITP) kötelezően elkülönített tartalékkal a felhívások keretösszege az eredeti iránymutatásokkal ellentétben nem 2018-ban, hanem már jelen időpontban megemelhető. A módosítás technikai jellegű keretemelést jelent, amely az ITP-be épített kötelező tartalék időbeli előrehozását jelenti, és az ITP szerinti fejlesztési elképzelések megvalósítására fordítható.

A 2015. december 17-én megjelent TOP-6.9.1-15 kódszámú, „A társadalmi együttműködés erősítését szolgáló helyi szintű komplex programok” című pályázati felhívásban foglaltak alapján Szombathely Megyei Jogú Város Önkormányzata részére 63.000.000 forint állt rendelkezésére.

A Közgyűlés a 43/2016.(II.25.) Kgy. sz. határozatában döntést hozott a lehatárolt szociális célú akcióterület elfogadásáról, valamint a projekt keretében megvalósuló fejlesztésekről és a projekt konzorciumi tagjainak költségvetéséről. A határozat 4. pontjában a Közgyűlés felhatalmazta a Gazdasági és Városstratégiai Bizottságot, hogy az Oktatási és Szociális Bizottság szakmai véleménye alapján a projekt tartalmában szükséges esetleges módosításokat jóváhagyja. A projekt keretösszege a felhívás keretösszegének technikai jellegű emelésével összhangban 67 millió forintra módosul. A Konzorciumi partnerek közötti költségek megosztásával arányosan a közgyűlési döntéshez képest bővül a projekt szakmai tartalma.

A tervezett projekt Konzorciumi tagjainak módosított költségvetése és vállalt indikátor mérőszámok:

|  |  |  |  |
| --- | --- | --- | --- |
| **Konzorciumi tagok megnevezése** | **Konzorciumi tagra jutó elszámolható támogatás** | **Helyi társadalmi akciókba bevonás érdekében elért hátrányos helyzetű lakosság száma** | **Szociális városrehabilitációs programmal elért hátrányos helyzetű lakosság száma** |
| SZMJV Önkormányzata | 5 040 000 | **-** | **-** |
| Vasi Ifjúságért Egyesület | 2 500 000 | 1000 | - |
| Szombathelyi Református Templomért Alapítvány | 2 450 000 | 1500 | - |
| A Szombathelyi Evangélikus Egyházközség Szeretetszolgálatáért Alapítvány | 9 440 000 | 2750 | - |
| Bosco Szent János Ifjúsági Nevelési Oktatási Alapítvány | 2 250 000 | 1 200 |  |
| Hátrányos Helyzetű Roma Fiatalokat Támogató Közhasznú Egyesület | 5 950 740 | 1402 | - |
| Szombathely Megyei Jogú Város Roma Nemzetiségi Önkormányzata | 2 200 000 | 500 | - |
| Fogyatékkal Élőket és Hajléktalanokat Ellátó Közhasznú Nonprofit Kft | 17 754 900 | 3600 | 428 |
| Pálos Károly Szociális Szolgáltató Központ és Gyermekjóléti Szolgálat | 19 414 360 | 3564 | 429 |
| **Összesen** | **67 000 000** | **15516** | **857** |

Az indikátorvállalások megfelelnek az 1562/2015. (VIII.12.) Korm. határozatban Szombathely számára meghatározott kötelező indikátor célértékeknek és az ITP-ben foglaltaknak.

Az előterjesztés mellékletei elektronikusan kerülnek kiküldésre. Elérési útvonala: <http://www.szombathely.hu/kozgyules/e-bizottsag/>

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2016. április „ ”**

**/: Dr. Puskás Tivadar :/**

**Határozati javaslat**

**……../2016. (IV.19.) OSzB sz. határozat**

Szombathely Megyei Jogú Város Oktatási és Szociális Bizottsága a „Javaslat a TOP-6.9.1-15 pályázati felhívás keretében a szociális város-rehabilitáció újabb ütemének megvalósítására irányuló pályázattal kapcsolatos döntések meghozatalára” című előterjesztést megtárgyalta, és a 43/2016.(II.25.) Kgy. sz. határozat 4. pontjában foglalt felhatalmazás alapján a következő döntést hozta:

A Bizottság a jelen előterjesztés mellékletét képező, a „TOP-6.9.1-15 A társadalmi együttműködés erősítését szolgáló helyi szintű komplex programok” című pályázat megvalósítására vonatkozó koncepcionális javaslattal egyetért.

**Felelős:**  Rettegi Attila, Oktatási és Szociális Bizottság elnöke

(A végrehajtásért felelős:

Szakály Szabolcs, Városfejlesztési Kabinet vezetője)

**Határidő:** azonnal